नीलमत पुराण में जहां “या उमा सैव कश्मीरा” कहा गया, वहीं ऋग्वेद के नदी सूत्र में जो वर्णन वितस्ता का है, उसके विषय में नीलमत पुराण बताता है – सती देवी नदी भूत्वा, कश्मीरायां विनिर्गता.....” अतः सती स्वयं नदी है .... वितस्ता नदी जो कश्मीर में प्रवाहित हो गई | शांडिल्य ऋषि द्वारा स्थापित शारदा तीर्थ आज पाकिस्तान में जीर्ण अवस्था में पडा है | शारदा देवी स्वयं समुद्र मंथन से जुडी हैं | शांडिल्य ऋषि सम्पूर्ण भारतीय सभ्यता में एक गोत्र प्रवर्तक ऋषि रहे हैं | यही शारदा तीर्थ परशुराम से भी सम्बंधित है, जहां उन्होंने शस्त्र त्याग किया | तथा हरमुकुट गंगा की तलहटी के रामराघन नामक स्थल पर तपोलीन हो गए | बेहद दुर्गम स्थल होने के कारण हमें वहां से निकाले जाने तक “रामराघन” नाम अपरिवर्तित था, किन्तु जिहादियों के सांस्कृतिक संहार कार्यक्रम के चलते अब इसका नाम क्या रखा गया होगा, ज्ञात नहीं |